**DOGODEK**

Naslov: **2. Simčičev simpozij – Prehranski miti**

Datum: 19. april 2018

Začetek: 15:00

Organizator: Aktivni študenti Slovenskega prehranskega društva

Lokacija: **Dvorana prof. dr. Janeza Hribarja (JH)**, Biotehniška fakulteta Univerze v Ljubljani, Jamnikarjeva 101, 1000 Ljubljana

Aktivni študenti Slovenskega prehranskega društva bodo v počastitev na spomin prof. ddr. Marjana Simčiča organizirali 2. Simčičev simpozij z naslovom Prehranski miti. Za predstavitev teme prehranskih mitov so se odločili, ker bi javnosti radi predstavili dejstva in nova spoznanja pridobljena v okviru raziskav na Oddelku za živilstvo, Biotehniške fakultete Univerze v Ljubljani.

**PROGRAM**

15:00 - Nagovor organizatorjev

15:05 - Pozdrav prodekanje za področje živilstva (prof. dr. Nataša Poklar Ulrih; Biotehniška fakulteta, Univerza v Ljubljani)

15:10 - Nagovor predsednika Slovenskega prehranskega društva (zasl. prof. dr. Božidar Žlender; Biotehniška fakulteta, Univerza v Ljubljani)

15:15 - 15:25 Uvodno predavanje o Prehranskih bučah in spominu na prof. ddr. Marjana Simčiča (dr. Špela Može Bornšek)

15:30 - 15:50 Meso (izr. prof. dr. Tomaž Polak; Biotehniška fakulteta, Univerza v Ljubljani)

15:55 - 16:15 Mleko (prof. dr. Irena Rogelj; Biotehniška fakulteta, Univerza v Ljubljani)

16:20 - 16:40 Holesterol (prof. dr. Blaž Cigić; Biotehniška fakulteta, Univerza v Ljubljani)

16:45 - 17:05 Gluten (izr. prof. dr. Tomaž Požrl; Biotehniška fakulteta, Univerza v Ljubljani)

17:10 - 17:40 Odmor s predstavitvijo posterjev in POGOSTITVIJO

17:40 – 18:00 Zelenjava (prof. dr. Rajko Vidrih; Biotehniška fakulteta, Univerza v Ljubljani)

18:05 - 18:25 Veganstvo (prof. dr. Janez Salobir; Biotehniška fakulteta, Univerza v Ljubljani)

18:30 - 18:50 Post (Eva Peklaj; univ. dipl. inž. živ. tehnol.)

18:55 - 19:25 Predstavitve najboljših posterjev študentov Biotehniške fakultete

19:30 - 19:40 Zaključni govor predstavnice Skupine za humano prehrano (doc. dr. Tanja Pajk Žontar; Biotehniška fakulteta, Univerza v Ljubljani)

19:40 – 19:50 Zaključni govor organizatorjev

Na koncu sledi še POGOSTITEV in prijetno druženje.

Prof. ddr. Marjan Simčič se je na Biotehniški fakulteti zaposlil kot asistent na Oddelku za živilstvo. Sprva je predaval predmete s področja rastlinskih živil, kasneje pa je kot izredni profesor predaval premete s področja prehrane dietike in živilstva. V obdobju med 2002 in 2008 je bil tudi namestnik prodekana Oddelka za živilstvo ter od ustanovitve tudi vodja Laboratorija za prehrano. Kot gostujoči profesor je deloval na Univerzi na Primorskem, Univerzi v Vidmu, Univerzi v Wageningnu, Univerzi v Banja Luki.

Raziskovalno se je več kot 20 let ukvarjal s področjem rastlinskih živil (ohranjanje kakovosti sadja in zelenjave, pomen sadja in zelenjave v prehrani, raziskave s področja naravnih antioksidantov). V zadnjem obdobju je vodil in sodeloval v domačih in mednarodnih raziskavah, usmerjenih na ožje področje prehrane, oksidativnega stresa in nutrigenomike. Na področju razvoja in svetovanja je sodeloval z različnimi domačimi in tujimi podjetji s področja živilstva ter pri pripravi strokovnih izpopolnjevanj za strokovnjake kmetijske svetovalne službe. Kot degustator je sodeloval pri ocenjevanju in določanju kakovosti izdelkov rastlinskega porekla. Bil je tudi član Slovenskega prehranskega društva (podpredsednik 2003-2007), član AITA - Italijanskega združenja živilskih tehnologov in Sadjarskega društva Slovenije.